Mitä voi tehdä, jos tarha tuputtaa uskontoa?

Perätkää oikeuksianne

Vedotkaa uskonnonvapauteen

Jos edellä mainitut toimet eivät auta, ottakaa yhteyttä Vapaa-ajattelijain Liittoon

Lähde: Jussi K. Niemelä, Vapaa-ajattelijain Liiton puheenjohtaja

Lukijat kertovat: " Minun lapsiani ei aivopestä "

”Keväällä ekaluokkalainen tyttöni tuli itkien kotiin. Koulussa oli kerrottu, että Jeesus ristiinnaulittiin elävänä. Lapsi oli shokissa ja näki asiasta painajaisia. Maailmassa on tarpeeksi ikäviä asioita ilman brutaaleja satujakin.”

”Lasten puheissa alkoi toistua viime vuonna, että luonnon roskaaminen on varastamista ja valehtelu tappamista. Sain tietää, että näin lapsille on opetettu kymmentä käskyä. Tyttäreni ei pitänyt aamunavauksista, joissa luettiin Raamattua ja laulettiin virsiä. Tänä vuonna erosimme koko perhe kirkosta.”

”Lasteni inhokeiksi esikoulussa nousivat pikkukirkot. Minulle asia oli jo sananakin vieras. Esikoululaiset ja 1-2 luokka menevät säännöllisesti seurakuntakotiin, jossa luetaan raamattua ja lauletaan virsiä.”

”Lapsemme olivat turkulaisessa leikkipuistossa, jossa järjestetään kunnan puistotätitoimintaa. Kun vein lapsiani hoitoon sinne, juoksi minua vastaan neljävuotias poika ja huusi puistotädille: ”Sää oot ihan tyhmä”. Samaan aikaan poika kompastui ja kaatui maahan. Puistotäti totesi pojalle: ”Katso nyt, kun Jumala kuuli sinun haukkuvan minua ja kaatoi sinut.”

”En osannut edes pelätä, että kunnan päiväkodissa lausuttaisiin ruokarukous. Se tuli minulle täydellisenä yllätyksenä. Täällä ruokarukous lausutaan alakoulussakin aterioiden yhteydessä. Mikseivät lapset voi ylistää mieluummin vaikka meitä maanviljelijöitä?”

”Minulla oli ala-asteella lestadiolaiset opettajat, samoin yläasteella. Sitten menin diakoniaopistoon. Kun lopulta kuulin 20-vuotiaana iltalukiossa ensimmäistä kertaa alkuräjähdyksestä, romahti koko maailmankuvani. Oli kamalaa huomata, että jokainen ihminen ympärilläni on valehdellut minulle koko ikäni. Nyt vastustan henkeen ja vereen tunnustuksellista uskontokasvatusta. Minun lapsiani ei aivopestä.”